open-index/open-wikipedia-markdown huggingface dataset:
დუნაის დელტა

**დუნაის დელტა** (რუმ. Delta Dunării, უკრ. Дельта Дунаю) — მეორე უდიდესი სამდინარო დელტა ევროპაში, ვოლგის დელტის შემდეგ. დელტის უდიდესი ნაწილი რუმინეთის ტერიტორიაზე მდებარეობს, ხოლო ჩრდილოეთის პატარა ნაწილი უკრაინის ტერიტორიაზე. მთლიანი ფართობი დაახლოებით 4152 კმ²-ია, სადანაც 3446 კმ² რუმინეთში მდებარეობს. თუ დელტის შემადგენლობაში მოვისაზრებთ რაზიმ-სინოეს ლაგუნას, მაშინ მისი ფართობი 5165 კმ²-მდე გაიზრდება. 

დელტამ ფორმირება ძვ. წ. დაახლოებით 4 000 წლისთვის დაიწყო შავი ზღვის ყურეში, როდესაც ზღვის დონემ აიწია და დღეს არსებულს მიაღწია. ამჟამად დუნაის დელტა ალუვიურ ვაკეს წარმოადგენს, რომელიც ძირითადად წყლითა და ჭარბტენიანი ტერიტორიებითაა დაფარული. მოიცავს მრავალ ჩახლართულ ჭაობს, არხებს, ნაკადულსა და ტბას. საშუალო სიმაღლე 0.52 მ-ია, მაგრამ ტერიტორიის 20% ზღვის დონის დაბლა მდებარეობს. 

1938 წელს, რუმინეთმა დუნაის დელტა დაცულ ტერიტორიად გამოაცხადა, ხოლო 1991 წელს იგი იუნესკომ შეიტანა მსოფლიო მემკვიდრეობის ძეგლთა სიაში.

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
*UNESCO Danube Delta World Heritage Site
*Danube Delta Biosphere Reserve 
*Danube Delta: Photo Gallery   
*Wild Danube Delta 
*Danube Delta "Street view"  
*Photo Gallery - Danube Delta - Gorgova 

კატეგორია:რუმინეთის გეოგრაფია
კატეგორია:მსოფლიო მემკვიდრეობის ძეგლები რუმინეთში
კლემანს პოეზი

**კლემანს პოეზი**, ნამდვილი გვარი — **გიშარი** (; დ. 30 ნოემბერი, 1982) — ფრანგი მსახიობი და მოდელი. ცნობილია როლებით „ჰარი პოტერის“ შესახებ ფილმების სერიაში და ფილმებით „ბრიუგეში“ და „127 საათი“.

## ბიოგრაფია 
დაიბადა ნაკლებად ცნობილი მსახიობის ეტიენ გიშარისა და სკოლის მასწავლებელის ოჯახში. სცენური სახელისთვის აიღო დედის ქალიშვილობის გვარი. პატარაობაში არც ისე ცნობილი იყო თავის ტოლებთან. გადაღებებში მონაწილეობს 1999 წლიდან ძირითადად ფრანგულ ფილმებში.

## რესურსები ინტერნეტში 
* 

კატეგორია:ფრანგი მსახიობები
კატეგორია:ფრანგი მოდელები
კატეგორია:დაბადებული 1982
კატეგორია:დაბადებული 30 ნოემბერი
კატეგორია:ცოცხალი ადამიანები
ზეგანი

მინი|გვიანის ზეგანი
მინი|ყელის ზეგანი
**ზეგანი** — 1000 მ-მდე და მეტი სიმაღლის ხმელეთის ვრცელი უბანი. თან ახლავს ბრტყელი ან სუსტად ტალღოვანი წყალგამყოფი ზედაპირი, რომელიც ზოგჯერ გაყოფილია ვიწრო და ღრმა შეჭრილი ხეობებით; ზეგნის ფარგლებში გვხვდება შესამჩნევი ჩადაბლებები და აზევებები. მომიჯნავე ვაკეებზე ამაღლებული ზეგნის კიდეები ხშირად დანაწევრებულია ხეობებითა და ხევებით, რის გამოც, ღებულობს ძლიერ ეროზირებული მთების იერს, ასეთია მაგ., შუა ციმბირის ზეგნის დასავლეთი კიდე ენისეის მხარეს.

აბსოლუტური სიმაღლე 700-1500 მ, შეფარდებითი სიმაღლე 200-300 მ და მეტი. გეოლოგიური სტრუქტურა რთულია, თუმცა მწვერვალის ზედაპირი ერთ დონეზე ჭრის ამ სტრუქტურებს ან წარმოიქმნება 2-3 დონის საფეხურებიანი ზედაპირი. ზეგნის წარმოშობაში განარჩევენ სამ (ან უფრო მეტ) ეტაპს: მთათწარმოშობის ეტაპს, დენუდაციური მოსწორებისა და მთების დადაბლების ეტაპს და უახლესი საერთო აზევების ეტაპს. ზოგჯერ ერწყმის უფრო მსხვილ ოროგრაფიულ ერთეულს, მაგ., მთიანეთს.

ზოგიერთი ზეგანი წარმოქმნის მთიანეთის შიდა ნაწილს, ასეთია მაგ., მცირე აზიის მთიანეთის შემადგენლობაში შემავალი ანატოლიის ზეგანი. ზეგანი შეიძლება ჩამოყალიბდეს ზედაპირის უახლესი ტექტონიკური აზევებების შედეგად. რიგ შემთხვევაში, იგი წარმოიქმნება ჰორიზონტალურად განლაგებულ წარეცხვასთან მდგრად ერთტიპურ და ერთასაკოვან ქანებზე და აგრეთვე მძლავრი ლავური ამოფრქვევების ხარჯზე, რომლებიც კეტავენ ძველი რელიეფის უსწორმასწორობას.

ზეგნის შემადგენლობაში ხშირად შედის მაღლა განლაგებული პლატო. ხშირია მათი გაიგივება, თუმცა ჩვეულებრივ, ზეგანი იკავებს უფრო მაღალ ჰიფსომეტრიულ დონეს. გეოლოგიური სტრუქტურის მიხედვით, ზოგი მკვლევარი თვლის, რომ ზეგანი აგებულია ჰორიზონტულად განლაგებული ქანებისაგან და არსებითად იგივეა, რაც პლატო დანაწევრებული რელიეფით, ხოლო სხვა მკვლევრები ზეგანს ბაქნურ პირობებში წარმოქმნილ ძველ მთიან მხარეს მიაკუთვნებენ.

ცნობილია ანატოლიის ზეგანი, დეკანის ზეგანი, შუა ციმბირის ზეგანი, გვიანის ზეგანი და სხვა. საქართველოში გავრცელებული ზეგნებიდან აღსანიშნავია ივრის ზეგანი, ჯავახეთის ზეგანი, ყელის ზეგანი და სხვა.

## რესურსები ინტერნეტში
## სქოლიო
კატეგორია:რელიეფის ფორმები
კატეგორია:გეომორფოლოგია
გარდამავალი ზონა

**გარდამავალი ზონა** — დედამიწის ერთ-ერთი უდიდესი მორფოსტრუქტურა, რომელიც მოიცავს კონტინენტის წყალქვეშა კიდესა და ოკეანის ფსკერს შორის მდებარე სივრცეს.
გარდამავალი ზონა ტიპურად წარმოდგენილია წყნარი ოკეანის ჩრდილოეთ და დასავლეთ კიდეებზე, ატლანტის ოკეანის კარიბისა და სკოშის ზღვებში, ინდოეთის ოკეანის 
ჩრდილოეთ-აღმოსავლეთ კიდეზე. 

მისი დამახასიათებელი ნაწილებია განაპირა ზღვების ქვაბულები, კუნძულთა რკალები და ღრმა ზღვის ღარები. 

რელიეფი უაღრესად კონტრასტულია (11 კმ-მდე სიღრმის ღრმა ზღვის ღარები და კუნძულთა რკალებზე 5-7 ათ. მ-ზე აწვდილი ვულკანური მთები). 
ღრმა ზღვის ქვაბულის ძირზე დედამიწის ქერქი სუბოკეანურია, კუნძულთა რკალების ქვეშ – სუბკონტინენტური და ზოგჯერ კონტინენტურიც, ხოლო ღრმა 
ზღვის ღარებში – სუბკონტინენტური, სუბოკეანური და ოკეანური ტიპისა. გარდამავალი ზონა თანამედროვე ვულკანიზმის, ინტენსიური სეისმურობისა და მთათაწარმოშობის მხარეა.

## ლიტერატურა 
კატეგორია:გეოლოგია
კოტორის ისტორიულ-კულტურული და ბუნებრივი რეგიონი

**კოტორის ისტორიულ-კულტურული და ბუნებრივი რეგიონი** — იუნესკოს მსოფლიო მემკვიდრეობის ძეგლი მონტენეგროში. მოიცავს ქალაქ კოტორის ძველ ნაწილს, მის თავდაცვით ნაგებობებს და კოტორის უბის მიმდებარე რეგიონს. 

## ძველი ქალაქი კოტორი
ძველი ქალაქი კოტორი მოიცავს ქალაქის კედლების შიგნით მდებარე კარგად შემონახულ შუა საუკუნეების იერსახეს გამორჩეული ნაგებობებით, მათ შორის წმინდა ტრიფონის საკათედრო ტაძარს (აშენებულია 1166 წ). კოტორი მნიშვნელოვნად დაზიანდა 1979 წლის 15 აპრილის მიწისძვრის შედეგად, რის შემდეგაც იუნესკოს საფრთხის ქვეშ მყოფ ძეგლთა სიაში გადაინაცვლა, მაგრამ 2003 წლის აღდგენითი სამუშაოების შემდეგ, აღნიშნული სიიდან ამოიღეს.

## თავდაცვითი ნაგებობები
კოტორის თავდაცვითი ნაგებობები მოიცავს სამხედრო ნაგებობების სისტემას, რომელიც შუა საუკუნეების ქალაქს იცავდა. ისინი შედგება ქალაქის კედლებისგან ჭიშკრებსა და ბასტიონებთან ერთად, წმინდა იოანეს ციხესიმაგრეს და სხვა დამხმარე ნაგებობებს. ზოგიერთი სტრუქტურა უფრო ძველია და რომაული და ბიზანტიური ეპოქებით თარიღდება, უმეტესობა კი ვენეციელთა მმართველობისასაა აღმართული. ზოგიერთი გვიანდელი სამუშაოები ავსტრიელებს ეკუთვნით. 

## კოტორის რეგიონი
მსოფლიო მემკვიდრეობის სიაში შესული ერ რეგიონი მოიცავს კოტორის უბის შემოგარენში მდებარე მთებსა და პატარა ქალაქებს, მათ შორის აღსანიშნავია კოტორის დანამატები - რისანი და პერასტი. სიაში შედის ასევე წმინდა გიორგის კუნძული და ღვთისმშობლის კლდე.

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
*"Mission Report. The Natural and Culturo-Historical Region of Kotor"

კატეგორია:მსოფლიო მემკვიდრეობის ძეგლები მონტენეგროში
ჰორეზუს მონასტერი

**ჰორეზუს მონასტერი** (რუმ. *Mănăstirea Horezu*) — მონასტერი რუმინეთის ისტორიულ ქალაქ ჰორეზუში. დაარსდა 1690 წელს, პრინც კონსტანტინე ბრინკოვიანუს მიერ. მიჩნეულია ბრინკოვიანული სტილის შედევრად, გამოირჩევა თავის არქიტექტურული სიწმინდით და ზომიერებით, სკულპტურული დეტალების სიმდიდრით.

მონასტრის ერთადერთი ტაძარი, რომელიც წმინდა კონსტანტინესა და ელენეს სახელობისაა, მოხატულია ბერძენი ოსტატების მიერ. 

დღეისათვის მონასტერი რუმინელი პილიგრიმების ერთ-ერთი მთავარი მოსალოცი ადგილია. 

1993 წელს, იუნესკომ ჰორეზუს მონასტერი მსოფლიო მემკვიდრეობის სიაში შეიტანა.

## გალერეა 

Image:Horezu church.jpg
Image:Horezu.jpg
Image:Horezu3.JPG
Image:Manastirea Horezu by fusion-of-horisons.jpg

## იხილეთ აგრეთვე 
* მსოფლიო მემკვიდრეობის ძეგლების სია ევროპაში

## რესურსები ინტერნეტში 
* UNESCO World Heritage List 
* Horezu Monastery at Romanian-monasteries.go.ro 

კატეგორია:რუმინეთის ეკლესიები
კატეგორია:მსოფლიო მემკვიდრეობის ძეგლები რუმინეთში
პაკი

მინი|პაკური ყინული
მინი|პაკი
**პაკი**, **პაკური ყინული** — მოტივტივე ძველი პოლარული, უმეტესწილად, არქტიკული ყინული სისქით დაახლოებით 3 მ და მეტი, რომელმაც გადაიტანა ზაფხულის დნობის ორი ან მეტი სეზონი. წარმოიქმნება ზღვის ზედაპირის გაყინვის შედეგად. 

შედგება ცალკეული ყინულებისა და მრავალრიცხოვანი ყინულოვანი ნატეხებისაგან, რომელთა სიმაღლე 10 მ-ს უდრის. მასზე არსებული ტოროსი მოგლუვებულია, ყინული თითქმის მთლიანადაა გამტკნარებული და აქვს ლურჯი ფერი, ზაფხულში იფარება მომრგვალო მდნარი წყლითა და კარგად განვითარებული სადრენაჟო სისტემით. 

გრენლანდიის ჩრდილოეთ ნაპირების გასწვრივ, კანადის არქტიკული არქიპელაგის ჩრდილოეთ სრუტეებსა და ანტარქტიდაში გვხვდება როგორც ნაპირის ყინული. პაკური ყინული გამოიყენება არქტიკულ აუზში მოდრეიფე სამეცნიერო სადგურების ორგანიზაციისთვის. პაკის სამხრეთ საზღვარი ცვალებადია. პაკი დიდად აბრკოლებს გემების მიმოსვლას. 

ზამთარში პაკური ყინული ფართოვდება, ხოლო ზაფხულში ორივე ნახევარსფეროში უკან იხევს და დაახლოებით 5 %-ით ფარავს ჩრდილოეთის ოკეანეებს, ხოლო 8 %-ით სამხრეთის ოკეანეებს.

ინგლისურენოვან ლიტერატურაში პაკად იწოდება ნებისმიერი მოდრეიფე ყინული.

## იხილეთ აგრეთვე 
* ტოროსი
  
## სქოლიო
კატეგორია:გლაციოლოგია
კატეგორია:ზღვები
კატეგორია:ყინული
სიგიშოარის ციტადელი

**სიგიშოარის ციტადელი** () — რუმინეთის ქალაქ სიგიშოარის ძველი, ისტორიული ცენტრი. აგებულია საქსი კოლონისტების მიერ XII საუკუნეში და იმ დროსისათვის მას *Castrum Sex* ეწოდებოდა. 1999 წლიდან შესულია იუნესკოს მსოფლიო მემკვიდრეობის ძეგლთა სიაში, როგორც ტრანსილვანიელი საქსების 850-წლოვანი ისტორიული და კულტურული ძეგლი.

ქალაქი სიგიშოარა, რომელიც ყოველწლიურად შუა საუკუნეების ფესტივალს მასპინძლობს, ვლად III ცეპეშის სამშობლოა. ქალაქზე გადის ტრანსილვანიელი საქსების მიწის ზემო საზღვარი. მის სიახლოვეს მდებარე უფრო დიდ ქალაქ სიბიუსა და ბრაშოვთან ერთად, სიგიშოარაში წარმოდგენილია შუა საუკუნეების ტიპური გერმანული არქიტექტურა.

## იხილეთ აგრეთვე 
* მსოფლიო მემკვიდრეობის ძეგლების სია ევროპაში

## რესურსები ინტერნეტში 
*ოფიციალური საიტი 
*World Heritage Site

კატეგორია:მსოფლიო მემკვიდრეობის ძეგლები რუმინეთში
დაკიის ციხესიმაგრეები

**დაკიის ციხესიმაგრეები** — მსოფლიო მემკვიდრეობის ძეგლი რუმინეთში. წარმოადგენს მურუს-დაკისუსის სტილში, ქვის დიდი ნატეხებით ნაგებ ექვს ციხესიმაგრეს, რომლების ძვ. წ. I და ახ. წ. I საუკუნეებში რომაელებისგან თავდაცვის მიზნით ააგეს.  

ფართო და საკმაოდ კარგად შემონახული ნანგრევები ძლიერ და ინოვაციურ უძველეს ცივილიზაციას ეკუთვნის. 

ექვის ციხესიმაგრე - სარმიზეგეტუზა, ორასტიოარა-დე-სუსი, კოსტესტი-ბლიდარუ, ლუნკანი-პიატრა-როსიე, ბანიტა და კაპილნა, რომელთა აშენებაც დაკიის მეფე დეცებალს მიეწერება, მიმდებარე დასახლებასა და თავდაცვით ნაგებობებთან ერთად 1999 წელს იუნესკომ მსოფლიო მემკვიდრეობის სიაში შეიტანა.

## იხილეთ აგრეთვე 
* მსოფლიო მემკვიდრეობის ძეგლების სია ევროპაში

## გალერეა 

Image:Cetatea Costesti.JPG|*Costești*
Image:Cetatea Blidaru2.JPG|*Blidaru*
Image:Cetatea Blidaru.JPG|*Blidaru*
Image:Sarmizegetusa Regia.JPG|*სარმიზეგეტუზა*
Image:Sanctuarele de andezit.JPG|*სარმიზეგეტუზა*
Image:Sanctuarul mare de calcar.JPG|*სარმიზეგეტუზა*
Image:Sanctuarul mic de calcar.JPG|*სარმიზეგეტუზა*
Image:Solar disc.JPG|მზის წრე, *სარმიზეგეტუზა*
Image:Murus Dacicus.JPG|*სარმიზეგეტუზა*
Image:Paved Dacian road.JPG|*სარმიზეგეტუზა*

## რესურსები ინტერნეტში 
* The Dacians - pictures of the fortresses in the Orastie Mountains
* UNESCO: The Dacian Fortresses of the Orastie Mountains
* Tourist information and maps from the Museum of Dacian and Roman Civilisation 

კატეგორია:რუმინეთის არქეოლოგიური ძეგლები
კატეგორია:მსოფლიო მემკვიდრეობის ძეგლები რუმინეთში
დრაკულა

მინი|პირველი გამოცემის ყდა
**დრაკულა** (Dracula) — მწერალ ბრემ სტოკერის 1897 წლის საშინელებათა გოთიკური რომანი. 

ნაშრომი ცნობილია ვამპირ გრაფ დრაკულას მსოფლიო კულტურაში პირველად გამოჩენით. მასში მოთხრობილია დრაკულას ტრანსილვანიიდან ინგლისში გადასახლებაზე და ბრძოლაზე მასსა და პროფესორ აბრაჰამ ვან ჰელსინგს შორის. პერსონაჟი ნაწილობრივ ეფუძნება ვლად III ცეპეშის პიროვნებას.

„დრაკულამ“ გავლენა იქონია არაერთ ლიტერატურულ ჟანრზე, როგორებიც არის ვამპირული ლიტერატურა და გოთიკური რომანი. რომანში განხილულია ვიქტორიანული ეპოქის პერიოდში ქალთა როლი, სექსუალური შეკრებები, იმიგრირება, კოლონიალიზმი და პოსტ-კოლონიალიზმი. მიუხედავად იმისა, რომ სტოკერს ვამპირები არ გამოუგონია, სწორედ მას მიაწერენ მათი თანამედროვე ფორმის შექმნას. რომანი შემდგომში წარმოდგენილი იქნა არაერთი თეატრალური დადგმის, ფილმისა თუ სატელევიზიო ინტერპრეტაციის სახით. 

## რესურსები ინტერნეტში 
* , 1897 წლის გამოცემის ტექსტური ვერსია. PDF 
* *დრაკულა*, New York: Grosset & Dunlap, 1897. Scanned first edition from Internet Archive. 

## სქოლიო 
კატეგორია:დრაკულა
კატეგორია:ბრემ სტოკერის რომანები
კატეგორია:1897 წლის რომანები
კატეგორია:გოთიკური რომანები
კატეგორია:საშინელებათა რომანები
კატეგორია:ვამპირული რომანები
კატეგორია:ირლანდიური რომანები
კატეგორია:ფილმებად ადაპტირებული რომანები
კატეგორია:საშინელებათა ლიტერატურა
ტრანსილვანიის გამაგრებული სოფლები

**ტრანსილვანიის გამაგრებული სოფლები** (რუმ. *Biserici fortificate din Transilvania*) — მოიცავს რუმინეთში, ტრანსილვანიის რეგიონის სამხრეთ-აღმოსავლეთ ნაწილში მდებარე გერმანული წარმოშობის ხალხის, ტრანსილვანიელი საქსებისა და უნგრული წარმოშობის სეკეების სოფლებს, რომლებიც ფორტიფიცირებული ეკლესიების ირგვლივაა გაშენებული. რეგიონში 150 კარგად შემონახული ასეთი ეკლესია მდებარეობს, რომლებიც სხვადასხვა არქტიექტურულ სტილშია ნაგები XIII - XVI საუკუნეებში. 1999 წლიდან, შვიდ სოფელში მდებარე ეკლესიები შესულია იუნესკოს მსოფლიო მემკვიდრეობის ძეგლთა სიაში. 

ტრანსილვანიის საქსონური სოფლები XIII საუკუნეში გამოჩნდა, როდესაც უნგრეთის მეფემ ამ არეალში გერმანელი კოლონისტები ჩაასახლა. მათ პროვინციის მოსახლეობაში სპეციალური ეროვნების სტატუსი ჰქონდათ და მთელი მათი ცივილიზაცია მიმართული იყო გადარჩენისა და განვითარებისაკენ, რისთვისაც მათ საკმაოდ ძლიერი ფერმერთა, ხელოსანთა და ვაჭართა გაერთიანებები შექმნეს. იმის გამო, რომ მათი საცხოვრებელი ტერიტორია მუდმივად ოსმალებისა და თათრების თავდასხმის საშიშროებას განიცდიდა, მათ სხვადასხვა ზომის თავდაცვითი ნაგებობების მშენებლობა დაიწყეს. ყველაზე მნიშვნელოვანი ქალაქები მთლიანად გაამაგრეს, ხოლო პატარა კომუნებში სიმაგრეები ეკლესიის ირგვლივ ააგეს, სადაც მათ დაამატეს თავდაცვითი კოშკი და საწყობები მათთვის ღირებული ქონების შესანახად.

## გალერეა

Image:Feheregyhaza2.jpg|Viscri
Image:Prejmer 200609.jpg|Prejmer
Image:Kisselyk erődtemplom.jpg|Şeica Mică
Image:Kirchenburg Birthälm.jpg|Biertan
Image:Valea Viilor IMG 5546.jpg|Valea Viilor
Image:Biserica Fortificata din Axente Sever Sibiu Poza 4.JPG|Axente Sever
Image:RO SB Brateiu 2.jpg|Brateiu
Image:DealuFrumos2.JPG|Dealu Frumos

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
* Description on the UNESCO's site
* The list of Transylvanian villages with fortified churches on the site of the Institute for Cultural Memory
* Saxon fortified churches and citadels from Transylvania 
* Mihai Eminescu Trust 
* Complete list of the German villages in Transylvania (in German)
* Description of the sites on worldheritagesite.org 
* Saxon fortified churches in Transylvania 
* Fortified churches in Transylvania 

კატეგორია:რუმინეთის ეკლესიები
კატეგორია:მსოფლიო მემკვიდრეობის ძეგლები რუმინეთში
კარლა ბრუნი

**კარლა ბრუნი** (, ქორწინების მიხედვით *კარლა ბრუნი (ბრიუნი)-სარკოზი*, , დ. 23 დეკემბერი, 1967, ტურინი, იტალია) — იტალო-ფრანგი ფოტომოდელი და მომღერალი, საფრანგეთის პირველი ლედი 2008-2012 წლებში. საფრანგეთის 23-მე პრეზიდენტის ნიკოლა სარკოზის მესამე ცოლი 2 თებერვლის 2008 წლიდან.

## ჯილდოები 
*: Ordre des Arts et des Lettres-ის (ხელოვნებისა და ლიტერრატურის ორდენი) რაინდი, 2003
*: კარლოს III ორდენის დიდი ჯვარი (24 აპრილი, 2009 წელი)
*: ეროვნული დამსახურებისათვის ორდენის დიდი ჯვარი, 2010

## ლიტერატურა 
* 

## რესურსები ინტერნეტში 
* 
* ოფიციალური საიტი
* Fondation Carla Bruni-Sarkozy 
* Myspace officiel de Carla Bruni

## სქოლიო 
კატეგორია:პირველი ქალბატონები
კატეგორია:საფრანგეთის პირველი ქალბატონები
კატეგორია:დაბადებული   23 დეკემბერი
კატეგორია:დაბადებული  1967
კატეგორია:ცოცხალი ადამიანები
ტროპარი

**ტროპარი** (ძვ. ბერძ. τροπάριον) — მართლმადიდებელ ეკლესიაში მოკლე ლოცვითი საგალობელი, რომელშიც გახსნილია დღესასწაულის არსი, ან იდიდება ესა თუ ის წმინდანი.

ტერმინის ეტიმოლოგია მთლად ნათელი არ არის. უმრავლეს მკვლევართა აზრი იხრება იქით, რომ იგი მომდინარეობს ბერძნული ზმნიდან τρέπω — მომართვა.

## რესურსები ინტერნეტში 
*Troparion OrthodoxWiki
*troparion Encyclopædia Britannica

კატეგორია:ლიტურგიკა
კატეგორია:მართლმადიდებლური ღვთისმსახურება
კატეგორია:ჰიმნოგრაფია
კატეგორია:ქრისტიანული ჰიმნოგრაფია
Mince Spies

***Mince Spies*** — ინგლისური როკ-ჯგუფ Coldplay-ს EP, რომელიც გამოვიდა 2001 წლის ნოემბერში, როგორც საშობაო დისკი. გამოცემის ტირაჟი იყო 1000 ასლი. მასში შეტანილი იქნა ორი სიმღერა.

## სიმღერების სია
#Have Yourself a Merry Little Christmas – 2:22
#Yellow (The Alpha Remix) – 5:14

## რესურსები ინტერნეტში 
* ოფიციალური საიტი

## სქოლიო
კატეგორია:Coldplay-ს EP-ები
კატეგორია:2001 წლის EP-ები
Acoustic (EP)

***Acoustic*** — ინგლისური როკ-ჯგუფ Coldplay-ს პრომო EP. იგი გამოვიდა 2000 წელს. დისკში შეტანილია ჯგუფის მიერ  Parlophone-ისთვის ჩაწერილი ოთხი სიმღერა.

## სიმღერების სია 
## სქოლიო 
კატეგორია:Coldplay-ს EP-ები
კატეგორია:2000 წლის EP-ები
კატეგორია:Parlophone-ის EP-ები
კატეგორია:EMI Records-ის EP-ები
შხერები

მინი|შხერი ნორვეგიაში
მინი|შხერები ფინეთში
**შხერები** () — ძველი კონტინენტური გამყინვარების არეში ზღვებისა და ტბების რთულ დანაწევრებულ ნაპირებთან მდებარე კლდოვანი კუნძულები, რომლებიც დაყოფილია ვიწრო სრუტეებითა და ყურეებით. 

ზოგჯერ ამოწეულია წყლის ზედაპირზე, ზოგჯერ კი პირიქით, მხოლოდ წყალქვეშ ვრცელდება („ბრმა შხერები“), სადაც ქმნის ვრცელ სარტყელს ზოგიერთი მაღალი კლდოვანი ნაპირების გასწვრივ. შხერები გვხვდება ცივ და ზომიერ სარტყელში. განსაკუთრებულად შხერები განვითარებულია ნაპირების გასწვრივ, რომლებიც ფიორდებითაა დანაწევრებული. 

კრისტალური ქანებით აგებულ კუნძულებზე მყინვარული დამუშავების კვალი (ვერძის შუბლი) ან მორენული წარმონაქმნებია (დრუმლინი, ოზები, მორენული ბორცვები). სიდიდით კუნძულები რამდენიმე კმ² აღწევს, სიმაღლით რამდენიმე მ-ს, მათი რიცხვი მრავალი ასეულია. შხერები გავრცელებულია პლეისტოცენური გამყინვარების ოლქებში, ფინეთში, შვედეთში, ნორვეგიაში, კანადაში, პატაგონიის, გრენლანდიის, ლაბრადორისა და დალმაციის სანაპიროებზე და სხვა. წარმოდგენილია მომცრო კლდოვანი კუნძულებისა და წყალქვეშა მოგლუვებული კლდეების სახით. საკმაოდ კარგად მოჩანს იგი თეთრი ზღვის ჩრდილო-დასავლეთ ნაწილშიც.

მრავალ კუნძულს აქვს გუმბათისებრი ფორმა და მყინვარული ნაიარევი; ნაწილობრივ წყლის დონეზე დაბლაა. ნაოსნობა შხერებს შორის მეტად გართულებულია და მიმდინარეობს მხოლოდ რეკომენდებული ფარვატერებით. 

შხერების ფართო გავრცელების ადგილებში წარმოიქმნება ნაპირის შხერული ტიპი, რომელიც ვიწრო ყურეებით ძლიერ არის შეჭრილ-შემოჭრილი. კუნძულები აგებულია კრისტალური ქანებით და მათ შორის გაბნეულია მრავალრიცხოვანი თავთხელები.

## სქოლიო
კატეგორია:რელიეფის ფორმები
კატეგორია:რელიეფის ფორმები
კოლომენსკოე

**კოლომენსკოე** () — ყოფილი სამეფო მამული რუსეთში, მოსკოვის ცენტრიდან რამდენიმე კილომეტრით ჩრდილო-აღმოსავლეთით, ქალაქ კოლომნისკენ მიმავალ უძველეს გზაზე. პეიზაჟური არეალი, რომელიც მდინარე მოსკოვის სტეპებს გადაჰყურებს, 1960-იან წლებში ქალაქ მოსკოვის შემადგენლობაში შევიდა. 

## კოლომენსკოეს ამაღლების თეთრი ეკლესია
სოფელი კოლომენსკოე პირველად მოხსენიებულია 1339 წელს, ივანე I-ის ანდერძში. დროის მსვლელობასთან ერთად, სოფელი განვითარდა და ის მოსკოვის დიდი სამთავროს უფლისწულების საყვარელი ადგილი გახდა. ჩვენამდე მოღწეულ უძველეს ნაგებობას წარმოადგენს თეთრი ქვით ნაგები ამაღლების ეკლესია, რომელიც 1532 წელს, ტახტის მემკვიდრის, მომავალი მეფე ივანე მრისხანის დაბადების ზეიმის აღსანიშნავად ააგეს. სრულიად განსხვავებული, არაკანონიკური თეთრი ეკლესია, იმ დროსიათვის ნამდვილი გარღვევა იყო, რადგან ის ბიზანტიური ტრადიციებით აშენდა. 

ეკლესიას ზემოდან ჯვრის ფორმა აქვს. ვიწრო პილასტრები, ისრისებური ფანჯრის ჩარჩოები, საკმაოდ რიტმული კიბის პასაჟები და ღია გალერეები ხაზს უსვამენ რუსული არქიტექტურის შედევრის დინამიურ ტენდენციას. მიჩნეულია, რომ მთლიანობაში ვერტიკალური კომპოზიცია, ნასესხებია ჩრდილოეთ რუსეთის ხის ეკლესიებისგან. 

1994 წელს, აღიარა რა კაცობრიობის თვალსაჩინო ფასეულობის ნიმუშად, იუნესკომ კოლომენსკოეს ამაღლების თეთრი ეკლესია მსოფლიო მემკვიდრეობის ძეგლთა სიაში შეიტანა.
მინი|მარცხნივ|250პქ

## იხილეთ აგრეთვე
*მსოფლიო მემკვიდრეობის ძეგლების სია ევროპაში
* იუნესკოს მსოფლიო მემკვიდრეობის ძეგლები რუსეთში

## რესურსები ინტერნეტში
*Photo (1024x768)
*German page on Kolomenskoye 
*Kolomenskoye Museum Reserve (Moscow)

კატეგორია:რუსეთის ტაძრები
კატეგორია:მსოფლიო მემკვიდრეობის ძეგლები რუსეთში
კატეგორია:მოსკოვის ისტორიული ადგილები და რაიონები
ინგრესია

**ინგრესია** (ლათ. ingressio – შესვლა) — ზღვის წყლის შეჭრა სანაპიროს დადაბლებულ ნაწილში ზღვის დონის აწევის ან ხმელეთის ტექტონიკური დაძირვის შედეგად. აღსანიშნავია, რომ ინგრესია წყლით არა მთელ ქვეყანას, არამედ მის დადაბლებულ ადგილებს ფარავს, მაგ.: მდინარეთა ხეობების შესართველის მონაკვეთებს და სხვ., რის შედეგად ზოგჯერ წარმოიქმნება ვიწრო და გრძელი ყურეები (მაგ.: ობის უბე).    

რელიეფის დადაბლების გამომწვევ ფაქტორთა შესაბამისად, ინგრესიის შედეგად წარმოიქმნება მყინვარული, ფლუვიალური, ეოლური და სტრუქტურულ-დენუდაციურ ინგრესიული ნაპირები.

## ლიტერატურა 
* Геологический словарь, т1, А-Л., М. 1955.

კატეგორია:გეოლოგიური პროცესები
კატეგორია:გეომორფოლოგია
ბილ პლიმპტონი

**ბილ პლიმპტონი** (Bill Plympton, დ. 30 აპრილი, 1946) — ამერიკელი ანიმატორი, კარიკატურისტი, რეჟისორი, სცენარისტი და პროდიუსერი. მან სახელი გაითქვა მოკლემეტრაჟიანი ანიმაციური ფილმებით „შენი სახე“ და „მცველი ძაღლი“. განსაკუთრებული წარმატება ხვდა წილად მის 2008 წლის ნამუშევარს „იდიოტები და ანგელოზები“.

## რესურსები ინტერნეტში 
*ოფიციალური საიტი

კატეგორია:დაბადებული 30 აპრილი
კატეგორია:დაბადებული 1946
კატეგორია:ამერიკელი ანიმატორები
კატეგორია:ცოცხალი ადამიანები
სოლოვეცკის კუნძულები

**სოლოვეცკის კუნძულები** () — არქიპელაგი რუსეთის ტერიტორიულ წყლებში, თეთრი ზღვის ონეგის უბეში. მისი მთლიანი ფართობი 347 კმ²-ია, მოსახლეობა 968 (2002 წ.); 1 317 (1989 წ). ადმინისტრაციულად წარმოადგენს არხანგელსკის ოლქის სოლოვეცკის რაიონს. კუნძულებს ემსახურება აეროპორტი. 

## გეოგრაფია 
არქიპელაგი შედგება ექვის კუნძულისაგან:
*ბოლშოი სოლოვეცკი -  246 კმ².
*ანჟერსკი - 47 კმ².
*ბოლშაია მუკსალმა -  17 კმ².
*მალაია მუკსალმა - 0,57 კმ²
*ბოლშოი ზაიეცსკი - 1,25 კმ².
*მალი ზაიეცსკი - 1,02 კმ².

კუნძულების ნაპირები საკმაოდ დანაწევრებულია. შედგება გრანიტისა და გნაისისგან. რელიეფი გორაკ-ბორცვიანია (უმაღელსი წერტილი 107 მ). კუნძულთა უმრავლესობა დაფარულია შოტლანდიური ფიჭვითა და ნორვეგული ნაძვის ტყეებით, რომლებიც ნაწილობრივ ჭაობიანია. მრავლადაა ტბები. 

კუნძულების საინტერესო მახასიეთებლებია ქვის ლაბირინთები, რომლებიც ტიპურია ჩრდილოეთ ევროპისათვის, მაგრამ სოლოვეცკის ლაბირინთები საუკეთესოდ შემონახულ ნიმუშებს წარმოადგენს.

## მონასტერი 
კუნძულებზე განლაგებულია რუსეთის მართლმადიდებელი ეკლესიის სოლოვეცკის სამონასტრო კომპლექსი, რომელიც XV საუკუნის მეორე მეოთხედში კირილო-ბელოზერის მონასტრის ბერებმა დააარსეს. უკვე XVI საუკუნეში, მონასტერი მიწის ერთ-ერთი უმდიდრესი მესაკუთრე და რუსეთის ყველაზე გავლენიან რელიგიურ ცენტრად იქცა. 

რუსეთის იმპერიულ ეპოქაში, მონასტერი ცნობილ ციხესიმაგრედ იქცა, რომელმაც ლივონიის ომში (XVI ს), მწუხარების პერიოდში (რუს. Смутное время, XVII  ს.), ყირიმის ომსა  (XIX ს.) და რუსეთის სამოქალაქო ომში (XX ს.) მრავალი შეტევა მოიგერია. 

1992  წელს, სოლოვეცკის კუნძულების კულტურული და ისტორიული ანსამბლი იუნესკომ მსოფლიო მემკვიდრეობის სიაში შეიტანა.

## იხილეთ აგრეთვე 
*მსოფლიო მემკვიდრეობის ძეგლების სია ევროპაში
* იუნესკოს მსოფლიო მემკვიდრეობის ძეგლები რუსეთში

## რესურსები ინტერნეტში 
*solovetsky monastery,view from holy-lake 
*solovetsky monastery,view from north.

კატეგორია:რუსეთის კუნძულები
კატეგორია:მსოფლიო მემკვიდრეობის ძეგლები რუსეთში
თინგვადლავატნი

**თინგვადლავატნი** () — გამდინარე ტბა ისლანდიის სამხრეთ-დასავლეთ ნაწილში, ზღვის დონიდან 103 მ სიმაღლეზე. თინგვადლავატნი ისლანდიის უდიდესი ტბაა.
 
სარკის ფართობი 84 კმ², საშუალო სიღრმე 34 მ, უდიდესი სიღრმე 114 მ. მდებარეობს ვულკანურ პლატოზე არსებულ ტექტონიკურ ღრმულში. ტბაში არსებობს ვულკანური გენეზისის კუნძულები.

თინგვადლავატნის გარშემო არსებული ნასხლეტები მიუთითებს, რომ ამ ადგილას ევროპისა და ამერიკის ტექტონიკური ფილები ერთმანეთს უპირისპირდებიან. ტბაში განლაგებულია სილფრის რიფტი. წარმოადგენს თინგველირის ეროვნული პარკის ნაწილს. ტბიდან გამოედინება მდინარე სოგი (სიგრძე დაახლოებით 20 კმ). განვითარებულია თევზჭერა. ძირითადად იჭერენ კალმახს. ტბის ჩრდილოეთ სანაპიროზე საფუძველი ჩაეყარა ისლანდიის პარლამენტს — ალთინგს 930 წელს.

## იხილეთ აგრეთვე 
* ისლანდიის ტბების სია
* თინგველირის ეროვნული პარკი

## რესურსები ინტერნეტში 
* ოფიციალური საიტი 

## სქოლიო 
კატეგორია:ისლანდიის ტბები
კატეგორია:ტბები ანბანის მიხედვით
ჟან გოგელი

**ჟან გოგელი** ( დ. 2 იანვარი 1908 — გ. 5 იანვარი 1987, პარიზი) — ფრანგი გეოლოგი და გეოფიზიკოსი. 

ჟან გოგელის წარმომავლობა დაკავშირებულია ერთი დიდი პროტესტანტული ოჯახის ტრადიციასთან. იგი იყო ფრანგი თეოლოგის მორის გოგელის (1880-1955) შვილი.

მოღვაწეობდა ძირითადად ტექტონიკის დარგში. ჟან გოგელის შრომები შეეხება კონტინენტების შესაძლო ჰორიზონტულ გადაადგილებას (ეპეიროფორეზი), ტექტონიკური ფორმების კლასიფიკაციას და გეოსინკლინებისა და ბაქნების თეორიის შემდგომ განვითარებას. ავტორია ნაშრომისა „ტექტონიკის საფუძვლები“.

## რესურსები ინტერნეტში 
* ჟან გოგელის შესახებ  

## სქოლიო
კატეგორია:ფრანგი გეოლოგები
კატეგორია:ფრანგი გეოფიზიკოსები
მარამურეშის ხის ეკლესიები

**მარამურეშის ხის ეკლესიები** () — სხვადასხვა პერიოდში ნაგები, სხვადასხვა არქიტექტურული სტილის ასამდე მართლმადიდებლური ტაძრისგან შემდგარი ჯგუფი რუმინეთში, ჩრდილოეთ ტრანსილვანიის მარამურეშის ისტორიულ რეგიონში. ეკლესიები ხისგან ნაგებ მაღალ კონსტრუქციებს წარმოადგენს, რომლებიც ხასაითდებიან მაღალი, თხელი სამრეკლოებით ნაგებობის დასავლეთ კიდეზე. ეკლესიები წარმოსახავენ ჩრდილოეთ რუმინეთის მთიანი არეალის კულტურულ ლანდშაფტს. 

მარმურეში რუმინეთის ერთ-ერთი საუკეთესოდ ცნობილი რეგიონია, რომელსაც ავტონომიური ტრადიციები ჯერ კიდევ შუა საუკუნეებიდან გააჩნია, მაგრამ რეგიონი დღეს საკმაოდ მივიწყებული და ნაკლებად მონახულებადია. თავის საუკეთესოდ შემონახული სოფლებითა და ხის ეკლესიებით, ტრადიციული ცხოვრების წესითა და ადგილობრივების ფერად-ფერადი სამოსით მარამურეში ერთგვარ მიზეუმს წარმოადგენს. 

რეგიონის ხის ეკლესიების მშენებლობა XVII-XIX საუკუნეებში მიმდინარეობდა. ზოგიერთი მათგანი ძველი ეკლესიების ადგილას იგებოდა. ხის ეკლესიებით რუმინელებმა იმ გამოწვევას უპასუხეს, რომელიც იმ დროისათვის ქვის ეკლესიების აშენებას კრძალავდა. ეკლესიები სქელი მორებითაა ნაგები, რომლებიც ხშირ შემთხვევაში შიგნითა მხარეს მუქია. ისინი ადგილობრივი მხატვრების მიერ მოხატულია ბიბლიური სცენებით. ტაძრებისთვის ყველაზე მთავარი საერთო მახასიეთებელია მაღალი კოშკი შესასვლელის თავზე და მასიური სახურავი, რომლებთან შედარებითაც ეკლესიის ძირითადი ნაწილი ჯუჯას ემსგავსება. 

1999 წელს, მარამურეშის რვა ხის ეკლესია იუნესკომ მსოფლიო მემკვიდრეობის ძეგლთა სიაში შეიტანა.

## გალერეა

Image:Fildu de Sus.NV.jpg
Image:Calinesti Susani.dos.jpg|
Image:Biserica de lemn din Surdesti.jpg|
Image:Bis Fefelei Mizil.jpg
Image:Biserica de lemn din Sarata.JPG

## იხილეთ აგრეთვე
* კარპატების ხის ეკლესიები სლოვაკეთში
* მსოფლიო მემკვიდრეობის ძეგლების სია ევროპაში

## რესურსები ინტერნეტში
*World Heritage Site
*Pictures, Informations and Maps of the Wooden Churches of Maramureş 

კატეგორია:რუმინეთის ეკლესიები
კატეგორია:მსოფლიო მემკვიდრეობის ძეგლები რუმინეთში
სამუმი

thumb|270px|სამუმი უდაბნოში (ნახატი).
**სამუმი** (არაბ. سموم – ხორშაკი, ცხელი ქარი) — მშრალი, ცხელი ქარი ჩრდილოეთ აფრიკის და არაბეთის უდაბნოებში. უმთავრესად დასავლეთ და სამხრეთ-დასავლეთ მიმართულებისაა, აქვს ძლიერი შკვალის ხასიათი. სამუმის დროს ჰაერის ტემპერატურა (ხშირად) მატულობს 50 °С-მდე, ხოლო სინესტე ვარდება 10 %-მდე.

გადააქვს დიდი რაოდენობით ქვიშა და მტვერი (მტვერ-ქვიშის ქარიშხალი). იგი უმეტესად გაზაფხულსა და ზაფხულში იცის. ანალოგიურ ქარს, რომელიც სვლას საჰარის უდაბნოდან იწყებს და ბობოქრობს ეგვიპტეში, ხამსინი ეწოდება.

სამუმი უფრო დაუბერავს ხოლმე ზაფხულის თვეებში (ივნისი, ივლისი, აგვისტო). თუმცა უფრო ძლიერ ივლისში უბერავს. მდინარეებზე და ტბებზე მისი გავლენა იკარგება. ჩვეულებრივ, სამუმი უბერავს ზედიზედ ორი-სამი დღის განმავლობაში, ხოლო შემდეგ რამდენიმე დღით ჩერდება.

სამუმის პირველი ცნობილი აღწერა ეკუთვნის ჰეროდოტეს („წითელი ქარი“).

## იხილეთ აგრეთვე 
* ხამსინი
* ჰარმატანი

## ლიტერატურა 
## რესურსები ინტერნეტში 
* სამუმი — ბროკჰაუზისა და ეფრონის ენციკლოპედიური ლექსიკონი 

კატეგორია:არაბული სიტყვები და ფრაზები
კატეგორია:ქარები
კიჟი

**კიჟი** () — კუნძული ონეგის ტბაში, რუსეთის ჩრდილოეთ, ევროპულ ნაწილში. მისი სიგრძე 7 კმ-ია, სიგანე 500 მ. შემოსაზღვრულია სხვა მრავალრიცხოვანი კუნძულებით (დაახლოებით 5 000), რომელთაგან უმრავლესის დიამეტრი 2 მეტრს არ აღემატება, მაგრამ ზოგიერთი მათგანის სიგრძე 35 კმ-ია. კიჟის რეგიონს ადამიანთა დასახლების ხანგრძლივი ისტორია გააჩნია, XVI საუკუნეში აქ 100 სოფელი მდებარეობდა. 

კიჟი მთელ მსოფლიოში ცნობილია ე.წ. სამარხი ეკლესიებით (*პოგოსტი*). მათ შორისაა XVIII საუკუნის ორი ეკლესია და რვაკუთხა კოშკი, რომელიც ხის სხვადასხვაგვარი ნაგებობებითაა შემოსაზღვრული. ასევე მოიცავს ნამდვილი ბაროკოს ფრესკებს. ღვთსიმშობლის სახელობის ეკლესია 1764 წელს აშენდა, მისი ზედა ნაწილი დაფარულია 9 ერთეული ბოლქვისმაგვარი გუმბათებით. 

ეკლესიების სიახლოვეს მდებარეობს რამდენიმე სხვა რელიგიური ნაგებობა, ქარის წისქვილი (*უძველესი რუსეთში*) და ხის სახლები. 1960 წელს, ამ არეალში საბჭოთა ხელისუფლებამ ღია ცის ქვეშ მდებარე ხის არქიტექტურის მიზეუმი დააარსა. 

1990 წელს, კიჟის უნიკალური მონუმენტები იუნესკომ მსოფლიო მემკვიდრეობის სიაში შეიტანა.

## იხილეთ აგრეთვე
*მსოფლიო მემკვიდრეობის ძეგლების სია ევროპაში
* იუნესკოს მსოფლიო მემკვიდრეობის ძეგლები რუსეთში

## რესურსები ინტერნეტში
*From the history of the Church of the Transfiguration repairs and restoration
*Inner structure of Kizhi Pogost churches

კატეგორია:რუსეთის არქიტექტურა
კატეგორია:მსოფლიო მემკვიდრეობის ძეგლები რუსეთში
კატეგორია:რუსეთის კუნძულები
კატეგორია:კუნძულები ანბანის მიხედვით
ფუგა

[მინი|I ტომი „[კარგად ტემპერირებული კლავირისა“, ი. ს. ბახი]]

**ფუგა** ( „გაქცევა, დარტყმა, შეხება“) — მრავალხმიანი ნაწარმოები, რომელიც წარმოადგენს ტონიკა-დომინანტურ იმიტაციას ერთი თემის დამუშავებით. ჩამოყალიბდა XVI-XVII საუკუნეებში. წარმოიშვა ვოკალური მოტეტისგან.

## ლიტერატურა 
კატეგორია:კლასიკური მუსიკა
უნგრეთის ჰიმნი

**უნგრეთის სახელმწიფო ჰიმნი** — „Himnusz“, კომპოზიცია აგრეთვე ცნობილი პირველი სტროფით „Isten, áldd meg a magyart“ („ღმერთო, დალოცე მადიარები“).

ტექსტის ავტორი — ფერენც კელჩეი (Kölcsey Ferenc), მუსიკის ავტორი — ფერენც ერკელი (Erkel Ferenc).

## Himnusz 
Isten, áldd meg a magyart
Jó kedvvel, bőséggel,
Nyújts feléje védő kart,
Ha küzd ellenséggel;
Bal sors akit régen tép,
Hozz rá víg esztendőt,
Megbűnhődte már e nép
A múltat s jövendőt!
Őseinket felhozád
Kárpát szent bércére,
Általad nyert szép hazát
Bendegúznak vére.
S merre zúgnak habjai
Tiszának, Dunának,
Árpád hős magzatjai
Felvirágozának.
Értünk Kunság mezein
Ért kalászt lengettél,
Tokaj szőlővesszein
Nektárt csepegtettél.
Zászlónk gyakran plántálád
Vad török sáncára,
S nyögte Mátyás bús hadát
Bécsnek büszke vára.
Hajh, de bűneink miatt
Gyúlt harag kebledben,
S elsújtád villámidat
Dörgő fellegedben,
Most rabló mongol nyilát
Zúgattad felettünk,
Majd töröktől rabigát
Vállainkra vettünk.
Hányszor zengett ajkain
Ozman vad népének
Vert hadunk csonthalmain
Győzedelmi ének!
Hányszor támadt tenfiad
Szép hazám, kebledre,
S lettél magzatod miatt
Magzatod hamvvedre!
Bújt az üldözött, s felé
Kard nyúlt barlangjában,
Szerte nézett s nem lelé
Honját e hazában,
Bércre hág és völgybe száll,
Bú s kétség mellette,
Vérözön lábainál,
S lángtenger fölette.
Vár állott, most kőhalom,
Kedv s öröm röpkedtek,
Halálhörgés, siralom
Zajlik már helyettek.
S ah, szabadság nem virul
A holtnak véréből,
Kínzó rabság könnye hull
Árvák hő szeméből!
Szánd meg Isten a magyart
Kit vészek hányának,
Nyújts feléje védő kart
Tengerén kínjának.
Bal sors akit régen tép,
Hozz rá víg esztendőt,
Megbűnhődte már e nép
A múltat s jövendőt!

## რესურსები ინტერნეტში 
* Hungary: *Himnusz* - Audio of the national anthem of Hungary, with information and lyrics 
* National and historical symbols of Hungary 

კატეგორია:ეროვნული ჰიმნები
კატეგორია:უნგრეთის ეროვნული სიმბოლოები
ფერაპონტოვის მონასტერი

**ფერაპონტოვის მონასტერი** () — მონასტერი რუსეთში, ვოლოგდის ოლქში. მიიჩნევა შუა საუკუნეების რუსული ხელოვნების ერთ-ერთ თვალსაჩინო ნიმუშად. 2000  წლიდან, იგი შესულია იუნესკოს მსოფლიო მემკვიდრეობის ძეგლთა სიაში.

მონასტერი 1398 წელს წმინდა ფერაპონტმა დააარსა მკაცრი ბუნებრივი პირობების მქონე ჩრდილოეთ რუსეთში, კირილო-ბელოზერსკის მონასტრის აღმოსავლეთით. მონასტერს დღევანდელი სახელი ფერაპონტის მოსწავლემ, წმინდა მარტინიანმა უწოდა, რომელიც 1447 წელს, წმინდა სერგის სამების ლავრის უმაღლესი სასულიერო პირი გახდა.

1530-იან წლებში, მონასტერს ემატება ხაზინა, სატრაპეზო და უნიკალური, გამოცხადების ეკლესია თავისი სამრეკლოთი. ამ დროისთვის, მონასტერი ივანე მრისხანესგან სპეციალურ პრივილეგიებს იღებს, ასევე საკუთრებაში გადაეცა 60 სოფელი. თვით მეფეც, მონასტერს ხშირად სტუმრობდა როგორც უბრალო მომლოცველი.

*მწუხარების პერიოდში* (), მონასტერი პოლონელებმა გაანადგურეს. მაგრამ უკვე აღდგენის პროცესში, კომპლექსს რამდენიმე ეკლესია და სამრეკლო დაემატა. ამ სამრეკლოს საათები (1638 წ.) რუსეთში უძველესად მიიჩნევა.

გადის დრო და მონასტერი რელიგიურ მნიშვნელობას თანდათან კარგავს. ამ დროისთვის მას განსხვავებული სასულიერი პირების გადასასახლებელ ადგილად იყენებენ. მათ შორის იყო პატრიარქი ნიკონი. 1798 წელს, მონასტერი პავლე I-მა გააუქმა. კვლავ მონასტრად ის 1904 წელს აღდგა, მაგრამ  20 წლის შემდეგ, ის ბოლშევიკებმა დაკეტეს და უკვე 1975 წელს მუზეუმად გამოაცხადეს. 1991 წლიდან, მუზეუმი შედის ჩრდილოეთ რუსეთის ეროვნული პარკის შემადგენლობაში.

## იხილეთ აგრეთვე
*მსოფლიო მემკვიდრეობის ძეგლების სია ევროპაში
* იუნესკოს მსოფლიო მემკვიდრეობის ძეგლები რუსეთში

## რესურსები ინტერნეტში
*ფერაპონტოვის მონასტრის ფრესკები
*მონასტრის ოფიციალური საიტი
*Ferapontovo: Medieval Treasure in the Russian North 

კატეგორია:რუსეთის მონასტრები
კატეგორია:მსოფლიო მემკვიდრეობის ძეგლები რუსეთში
მონტე-ტიტანო

**მონტე-ტიტანო** (*ტიტანების მთა*) — მთა აპენინის მთებში, სან-მარინოს უმაღლესი მწვერვალი. მისი სიმაღლე ზღვის დონიდან 739 მეტრია. მდებარეობს დედაქალაქ სან-მარინოს აღმოსავლეთით. 2008 წელს მონტე-ტიტანო იუნესკომ მსოფლიო მემკვიდრეობის სიაში შეიტანა კომბინირებული სახელით „სან-მარინოს ისტორიული ცენტრი და მონტე-ტიტანოს მთა".  ორივე ობიექტის ტერიტორია ერთად 55 ჰა-ს შეადგენს, მოიცავს მონტე-ტიტანოსა და სხვა სტრუქტურებს, მათ შორისაა თავდაცვითი კოშკები, კედლები, ჭიშკრები და ბასტიონები, ასევე ნეოკლასიკური ბაზილიკა.

მონტე-ტიტანოს მთაგრეხილის დასაწყისში, მდებარეობს ქვეყნის დედაქალაქი სან-მარინო, რომლის ისტორიაც ადრეული IV საუკუნიდან იწყება. ლეგენდის თანახმად, მთის წვერზე VIII საუკუნეში მონასტერი არსებობდა. მთიანი ლანდშაფტი არეალს საუცხოო იერს სძენს და მისმა ჩაკეტილმა მდებარეობამ  სან-მარინო, როგორც რესპუბლიკა მრავალ საუკუნეთა მიღმა შემოინახა.

## იხილეთ აგრეთვე
*მსოფლიო მემკვიდრეობის ძეგლების სია ევროპაში

## სქოლიო
კატეგორია:სან-მარინო
კატეგორია:მსოფლიო მემკვიდრეობის ძეგლები სან-მარინოში
როდოსი (ქალაქი)

**როდოსი** () — მთავარი ქალაქი და ყოფილი მუნიციპალიტეტი საბერძნეთის კუთვნილ დოდეკანესის კუნძულების კუნძულ როდოსზე. 2011 წლის მონაცემებით, მისი მოსახლეობა  53 709 ადამიანს შეადგენს. როდოსი ცნობილია ჯერ კიდევ ანტიკური ხანიდან, რადგან აქ მდებარეობდა მსოფლიოს შვიდი საოცრებიდან ერთ-ერთი - როდოსის კოლოსი. როდოსის ციტადელი, რომელიც ჯვაროსნებმა ააგეს, ერთ-ერთი საუკეთესოდ შემონახულია შუა საუკუნეების ევროპის ანალოგიურ ნაგებობებს შორის. 1988 წელს იუნესკომ იგი მსოფლიო მემკვიდრეობის სიაში შეიტანა. დღეს როდოსი საერთაშორისო ტურიზმის პოპულარულ დესტინაციას წარმოადგენს.

ქალაქი როდოსი კუნძულის ჩრდილო-აღმოსავლეთ კიდეზე მდებარეობს და ჩრდილოეთიდან სამხრეთის მიმართულებით სამკუთხედის ფორმას იღებს. მიწის ფართობით, ის კუნძულის ყველაზე პატარა მუნიციპალიტეტია, მაგრამ მოსახლეობის რაოდენობით ყველაზე დიდი. ჩრდილოეთიდან ქალაქს ესაზღვრება ეგეოსის ზღვა, აღმოსავლეთით და დასავლეთით - ლალისოსის მუნიციპალიტეტი, სამხრეთით - კალიტეის მუნიციპალიტეტი.

კუნძული როდოსი ევროპის, ახლო აღმოსავლეთისა და აფრიკის გზაჯვარედინზე მდებარეობს. სწორედ ამიტომ, კუნძულზე მრავალი უმთავრესი საზღვაო გზა გადიოდა, რამაც როდოსს საკმაოდ მდიდარი ისტორია დაუტოვა. როდოსი დასახლებულია ჯერ კიდევ ძვ. წ. 4000 წლიდან (ნეოლითის ხანა).

## იხილეთ აგრეთვე 
*მსოფლიო მემკვიდრეობის ძეგლების სია ევროპაში

## რესურსები ინტერნეტში 
* ოფიციალური საიტი
* Prefecture website
* Region website 

## სქოლიო 
კატეგორია:საბერძნეთის ქალაქები
კატეგორია:მსოფლიო მემკვიდრეობის ძეგლები საბერძნეთში
კატეგორია:ბერძნული ქალაქ-სახელმწიფოები
ავსტრალიის ღია პირველობა

**ავსტრალიის ღია პირველობა** () — დიდი სლემის საჩოგბურთო ტურნირი, რომელიც 1905 წლიდან ყოველწლიურად ტარდება ავსტრალიაში ჰარდის საფარის კორტებზე. ქრონოლოგიურად ავსტრალიის ღია პირველობა წელიწადის პირველი დიდი სლემის ტურნირია, რომელიც ტრადიციულად იანვარში ორი კვირის განმავლობაში მიმდინარეობს. ქალთა ფინალი შაბათ დღეს, ხოლო მამაკაცთა ფინალი კვირას იმართება.

ავსტრალიის ღია პირველობა მამაკაცთა ერთეულებში ყველაზე მეტჯერ ნოვაკ ჯოკოვოჩმა მოიგო (9), როი ემერსონი და როჯერ ფედერერი 6-ჯერ გახდნენ ჩემპიონები, ხოლო ქალებში მარგარეტ კორტმა 11-ჯერ იზეიმა გამარჯვება.

## ავსტრალიის ღია პირველობის ჩემპიონები მამაკაცთა ერთეულებში
### ავსტრალაზიის ჩემპიონატი
 სამჯერ მოიგო ავსტრალაზიის ჩემპიონატი.]]

### ავსტრალიის ჩემპიონატი
 ოთხჯერ მოიგო ტურნირი.]]
 ექვსჯერ გახდა ჩემპიონი და ამ მაჩვენებლით იგი ტურნირის ერთ-ერთი რეკორდსმენია.]]

### ავსტრალიის ღია პირველობა
 შვიდჯერ მოიგო ტურნირი და ტიტულებით იგი  ავსტრალიის ღია პირველობის რეკორდსმენია.]]

## სტატისტიკა
### ჩემპიონები, რომლებმაც რამდენჯერმე მოიგეს ტურნირი
### ჩემპიონები ქვეყნების მიხედვით
## უიმბლდონის ჩემპიონები ქალთა ერთეულებში
### ავსტრალაზიის ჩემპიონატი
### ავსტრალიის ჩემპიონატი
 ავსტრალიის ღია პირველობა ყველაზე მეტჯერ – თერთმეტჯერ მოიგო.]]

### ავსტრალიის ღია პირველობა
 ავსტრალიის ღია პირველობის ოთხგზის ჩემპიონია.]]
 ოთხჯერ მოიგო ტურნირი.]]
 შვიდჯერ გახდა ტურნირის ჩემპიონი.]]

## სტატისტიკა
### ჩემპიონები, რომლებმაც რამდენჯერმე მოიგეს ტურნირი
### ჩემპიონები ქვეყნების მიხედვით
## რესურსები ინტერნეტში 
*  
* 
* 

## სქოლიო 
კატეგორია:ავსტრალიის ღია პირველობა ჩოგბურთში
კატეგორია:ჩოგბურთის დიდი სლემის ტურნირები
კატეგორია:ავსტრალიის სპორტი
კატეგორია:მელბურნი
გიორგი ზანგური

**გიორგი გელას ძე ზანგური** (დ. 14 ოქტომბერი, 1982 , ქ. თბილისი) — ქართველი პოეტი და მსახიობი.

## ბიოგრაფია 
1998  დაამთავრა თბილისის 141-ე საშუალო სკოლა. 2000  წელს  ჩააბარა თბილისის შოთა რუსთაველის სახელობის თეატრისა და კინოს სახელმწიფო უნივერსიტეტის სამსახიობო ფაკულტეტზე, რომელიც დაამთავრა 2004 წელს. ამავე წელს ითამაშა უილიამ სომერსეტ მოემის პიესაში „აღთქმული მიწა“ , ფრენკ ტეილორის როლი. 2004 — სამეფო უბნის თეატრში ითამაშა მიტროს როლი, პიესაში  „გიულიჰ“. 2005 წლიდან  მუშაობს მიხეილ თუმანიშვილის სახელობის კინო მსახობთა თეატრში. ამავე წელს ითამაშა ქეთი პატარაიას პიესაში „ხვალ შობაა“, ლეო ტაბიძის როლი.
2006 — გამოვიდა ლექსების კრებული — „ჩემს თანადედამიწელებს“.
2007 — დაიდგა „ცვლილებების თეატრში“ მისი პიესა — „დონორები“.
2007 — მიწვეულ იქნა  ქუთაისის  ლ. მესხიშვილის სახელობის დრამატულ თეატრში, სადაც ითამაშა ნინო სადღობელაშვილის პიესაში   „ბამბაზიის სამოთხე“, ბათუ არჩბას როლი.
2007 — გამოვიდა პოეტთა ორდენ სამკაულის კრებული და CD  „ამიშვი ცამდე“.

## ფილმოგრაფია
*2010: „უშენოდ მგონი მოვკვდები“ რეჟ. ლევან თუთბერიძე.

## ნათამაშები როლები
### სამეფო უბნის თეატრი
*2004:„გიულიჰ“ (მიტრო)

### თუმანიშვილის თეატრი
### მესხიშვილის თეატრი
## რესურსები ინტერნეტში
*
*
*   

კატეგორია:დაბადებული 14  ოქტომბერი 
კატეგორია:დაბადებული 1982
კატეგორია:ქართველი მწერლები
კატეგორია:ქართველი მსახიობები
უგარითული ენა

მინი|თიხის ფირფიტა უგარითული დამწერლობით
მინი|უგარითული ანბანი
**უგარითული ენა** — სემიტური ენების ჩრდილო-დასავლური ჯგუფის ერთ-ერთი ენა, რომელზედაც ძვ.წ. II ათასწლეულში ლაპარაკობდნენ ქალაქ უგარითსა და უგარითის სამეფოში (ხმელთაშუაზღვის აღმოსავლეთი სანაპირო, სირიის არაბთა რესპუბლიკა). ჩვენამდე მოაღწია თიხის ფირფიტებმა ანბანური ხასიათის უნიკალური სოლისებრი დამწერლობით. ესაა უძველესი ანბანი მსოფლიოში. ტექსტები განეკუთვნება ძვ.წ. XIV–XIII სს. უგარითული ენა ახლოს დგას აღმოსავლურ სემიტურთან — აქადურთან და სამხრეთულ სემიტურთან — არაბულთან.

## იხილეთ აგრეთვე 
* უგარითი
* ცენტრალურ-სემიტური ენები
* სემიტური ენები

## ლიტერატურა 
* 
* 
*  (2 vols), (originally in Spanish, translated by W. G. E. Watson).

## რესურსები ინტერნეტში 
* „Introduction to Ugaritic Grammar“.
* Unicode Chart.

კატეგორია:სემიტური ენები
კატეგორია:მკვდარი ენები
კატეგორია:უგარითი
ლაღიძის წყალი

, თბილისში.]]
**ლაღიძის წყალი** — პოპულარული ქართული გამაგრილებელი (უალკოჰოლო) სასმელი, რომელიც დამზადებულია სოდიანი წყლისა და სხვადასხვა ნატურალური სიროფებისგან. ტრადიციულად, ჭიქაში ხდებოდა სიროფის გაზავება სოდიანი წყლის ჭავლით. ასევე იყიდება ბოთლში ჩამოსხმული სხვადასხვა არომატის მქონე გამაგრილებელი  სასმელი. ზოგიერთი ამერიკელი სპეციალისტი მას ადარებს კვერცხის კრემს, მაგრამ ავთენტური ქართული სასმელი არ შეიცავს არც რძეს და არც შოკოლადის სიროფს. 

სახელწოდება მომდინარეობს მიტროფანე ლაღიძისგან, ქუთაისელი ფარმაცევტისგან, რომელსაც 1887 წელს გაუჩნდა იდეა, რომ ლიმონათის გასაკეთებლად, ნაცვლად იმპორტული, არომატიზირებული ესენციებისა, გამოეყენებინა ნატურალური სიროფები. 1900 წელს „ძმები ლაღიძეების“ ქარხანამ ქუთაისში დაიწყო საკუთარი, უნიკალური რეცეპტების დამზადება ბალახებისა და ხილის შეზავებით. დღეს „ლაღიძის წყლები“ აწარმოებს სხვადასხვა ნატურალური არომატის წყლებს, მათ შორის — კომშის, მსხლის, ციტრუსების, ალუბლის, ტარხუნის და სხვა. ლაღიძის წყლების დისტრიბუცია ხდება რუსეთში, უკრაინაში, ბალტიისპირეთის სამ სახელმწიფოში, პოლონეთში და სომხეთში.

## სქოლიო 
კატეგორია:ქართული სასმელები
მისტრა

**მისტრა** () — გამაგრებული ქალაქი და ყოფილი მუნიციპალიტეტი საბერძნეთში, პელოპონესის ნახევარკუნძულის სამხრეთ ნაწილ ლაკონიაში. 2011 წლიდან, ადგილობრივი მმართველობის რეფორმის შედეგად ის სპარტის მუნიციპალიტეტის შემადგენლობაში შეიყვანა. მდებარეობს ტაიგეტის მთაზე, უძველეს ქალაქ სპარტის სიახლოვეს. XIV-XV საუკუნეებში, ქალაქი ბიზანტიური მორეის დესპოტატის დედაქალაქის ფუნქციებს ასრულებდა, სწორედ ამ პერიოდში იდგა მისი განვითარების პიკი და  კულტურული აყვავების ხანა. ოსმალეთის იმპერიის მმართველობის პერიოდში, მისტრა დასახლებულ ტერიტორიად რჩებოდა, როდესაც ის დასავლელ მოგზაურებს შეცდომით სპარტაში ერეოდათ. 1830-იან წლებში, ქალაქი მოსახლეობისგან მთლიანად დაიცალა და მისგან 8 კმ-ის დაშორებით, ახალი ქალაქი - სპარტი დაარსდა.

1989 წელს, მისტრას ნანგრევები, რომელთა შორისაცაა ციხესიმაგრეები, სასახლეები, ეკლესიები და მონასტრები, იუნესკომ მსოფლიო მემკვიდრეობის ძეგლთა სიაში შეიტანა.

## იხილეთ აგრეთვე
*მსოფლიო მემკვიდრეობის ძეგლების სია ევროპაში

## რესურსები ინტერნეტში
*GTP - Monastery in Mystras
*GTP - Mystras
*GTP - Municipality of Mystras

კატეგორია:საბერძნეთის ქალაქები
კატეგორია:მსოფლიო მემკვიდრეობის ძეგლები საბერძნეთში
დელოსი

**დელოსი** () — კუნძული ეგეოსის ზღვაში. მდებარეობს წრიულად განლაგებული კიკლადის კუნძულების ცენტრში, კუნძულ მიკონოსის სიახლოვეს და წარმოადგენს საბერძნეთის უმნიშვნელოვანეს მითოლოგიურ, ისტორიულ და არქეოლოგიურ ძეგლს. კუნძულზე მიმდინარე არქეოლოგიური გათხრები ყველაზე მასშტაბურია მთელ ხმელთაშუა ზღვის რეგიონში. სამუშაოებს აწარმოებს ათენის ფრანგული სკოლა. აქ აღმოჩენილი არაერთი არტეფაქტი გამოფენილია დელოსის არქეოლოგიურ მუზეუმსა და ათენის ეროვნულ არქეოლოგიურ მუზეუმში. 

დელოსი ძველი ბერძნებისთვის წმინდა ადგილს წარმოადგენდა და მიიჩნეოდა აპოლონისა და არტემიდას სამშობლოდ. კუნძული იმდენად წმინდა ადგილად მიიჩნეოდა, რომ ბერძნები მის ბუნებრივ რესურსებს არასოდეს იყენებდნენ. 

დელოსზე აღმოჩენილი ქვის ქოხები მეტყველებენ, რომ კუნძული ჯერ კიდევ ძვ. წ. III ათასწლეულში ყოფილა დასახლებული. 

1990 წელს, დელოსი იუნესკომ მსოფლიო მემკვიდრეობის ძეგლთა სიაში შეიტანა.

## გალერეა

File:Delos House of Dionysus floor mosaic.jpg|დიონისეს გამოსახულებიანი მოზაიკური იატაკი
File:Conquête Duché Naxos.png|დელოსის მდებარეობა
File:Delos lions.jpg|დელოსის ლომები
File:Delos House of Cleopatra.jpg|
File:Ancient Delos.jpg|
File:Ruines de Délos.jpg|

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
*Hellenic Ministry of Culture site: Delos
*Perseus site: Delos
*EfA website with history of the Delos Archaelogical site  
*Delos Island on WikiMapia
*Official website of Municipality of Mýkonos

კატეგორია:საბერძნეთის კუნძულები
კატეგორია:მსოფლიო მემკვიდრეობის ძეგლები საბერძნეთში
კატეგორია:კუნძულები ანბანის მიხედვით
დაფნის მონასტერი

**დაფნი** () — მონასტერი ათენის გარეუბან ჩაიდარში. მდებარეობს ამავე სახელწოდების ტყის სიახლოვეს, ათენიდან ელევსიკისკენ მიმავალ ე. წ. წმინდა გზაზე. 

მონასტერი VI საუკუნის მიწურულს დაარსდა აპოლონის სამლოცველოს ადგილას, რომელიც ახ. წ. 395 წელს გოთებმა დაანგრიეს. გამოყენებულ იქნა ძველი ტაძრის სვეტები და დახურული გალერეები. 

მთავარი ტაძარი XI საუკუნის ბიზანტიური ხელოვნების თვალსაჩინო ნიმუშს წარმოადგენს. გააჩნია ჯვრის ფორმა და მაღალი გუმბათი. ეკლესია გამოირჩევა საუკეთესოდ შემონახული მოზაიკებით.

1205 წელს, ათენის ჰერცოგმა ოტო დე ლა როშმა ტაძარი ჯვაროსნებს, ბელევოს ცისტერიანულ სააბატოს გადასცა. ამის შემდეგ, ფრანგმა ბერებმა ეკლესია მრავალგზის გადააკეთეს, სანამ მათ თურქები განდევნიდნენ და 1458 წელს მონასტერს კვლავ მართლმადიდებლებს დაუბრუნებდნენ. ამის შემდეგ, გაღარიბებული მონასტერი თანდათან დაიშალა. 1821 წელს ოსმალეთის იმპერიის მმართველობამ ის გააუქმა. 1888 წლიდან იწყება აღდგენითი სამუშაოები. 

1990 წელს, მონასტერი იუნესკომ მსოფლიო მემკვიდრეობის ძეგლთა სიაში შეიტანა. 

1999 წლის მიწისძვრის შედეგად, დაფნის მონასტერი მნიშვნელოვნად დაზიანდა და ამჟამად, აღდგენითი სამუშაოების გამო საზოგადოებისათვის დაკეტილია.

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
*The Daphni Monastery 
*Daphni Monastery 

კატეგორია:საბერძნეთის მონასტრები
კატეგორია:მსოფლიო მემკვიდრეობის ძეგლები საბერძნეთში
კატეგორია:ბიზანტიური არქიტექტურა
კატეგორია:VI  საუკუნის ეკლესიები
ქემფრის საჯარო სკოლა

**ქემფრის საჯარო სკოლა** — საჯარო სკოლა სოფელ ქემფერში.  დაარსებულია 1940 წელს. ქემფრის  საჯარო სკოლაში ამჟამად სწავლობს 40 მოსწავლე და ასწავლის 16 მასწავლებელი.

## რესურსები ინტერნეტში
* სსიპ - ხაშურის მუნიციპალიტეტის სოფელ ქემფრის საჯარო სკოლა 
* სსიპ - ხაშურის მუნიციპალიტეტის სოფელ ქემფრის საჯარო სკოლა 

## სქოლიო
კატეგორია:ხაშურის მუნიციპალიტეტის სკოლები
ვიღაც გიყურებს

**ვიღაც გიყურებს** — „Telemundo-ს” 2010-2011 წლების სერიალი. იგი წარმოადგენს 2007 წელს გადაღებული, „TVN”-ის ამავე სახელწოდების სერიალის, ახალ ვერსიას. საქართველოში სერიალი გადიოდა 2011 წელს, ტელეარხის რუსთავი 2 ეთერში, სახელით „ვიღაც გიყურებს”.

## სერიალის შინაარსი 
ჩიკაგოში სერიული მკვლელობები მომრავლდება. ყოველი მკვლელობა ერთი სცენარით ვითარდება. მკვლელი ქალებს აუპატიურებს, შემდეგ ჰკლავს, გულებს აჭრის და მათ ქილებში ინახავს. მკვლელი კი სერიალის მთავარ გმირებს მიუახლოვდება. ეჭვის ქვეშ სერიალის აბსოლუტურად ყველა მამაკაცი იმყოფება, თუმცა მკვლელი მხოლოდ ერთია!

პიედად ესტევესი ახალგაზრდა ვეტერინარია, რომელსაც უყვარს როდრიგო კინტანა. თუმცა რამდენიმე წლის წინ, მასსა და როდრიგოს შორის უთანხმოება მოხდა, რის გამოც ისინი ერთმანეთს დაშორდნენ. სერიული მკვლელობები კი სწორედ როდრიგოს გამოჩენის შემდეგ იწყება. პიედადი ასევე უყვარს მის კოლეგას ხულიან გარსია კორეას. ის და როდრიგო ბავშვობის მეგობრები იყვნენ, თუმცა ერთი ქალის სიყვარულმა, ორივენი მოსისხლე მტრებად აქცია. მკვლელი, რომელსაც მეტსახელად მონადირეს ეძახიან, მთავარი გმირებისკენ, მატილდისკენ, პიედადისკენ, კამილასკენ, ტატიანასკენ და ა.შ. მიიწევს. ვინ არის "მონადირე"?

## მსახიობები და როლები 
## რესურსები ინტერნეტში 
*ოფიციალური საიტი 

კატეგორია:2010 წლის ტელენოველები
კატეგორია:ამერიკული ტელენოველები
კატეგორია:ტელემუნდოს ტელენოველები
დიატრემა

მინი|210პქ|დაიკი დიატრემა
**დიატრემა** (***აფეთქების მილი***,  – ხვრელი) — მილისებრი არხი, რომელიც წარმოიქმნება ვულკანური აირების აფეთქების შედეგად (აფეთქების მილი). ყველაზე მეტად ცნობილია კიმბერლიტური ტიპის აფეთქების მილი. აფეთქების მილს ზოგჯერ გააჩნია ორი ან უფრო მეტი არხი, რომელიც ამობურცულია ან სიღრმეში, ან გაერთიანებულია ერთ სხეულში. 

ზოგჯერ ამოვსებულია ალმასის შემცველი ულტრაფუძე ვულკანური ბრექჩიის მსგავსი ქანით — კიმბერლიტით. ხშირად გეგმაში მათ გააჩნიათ ოვალური ფორმა.

არხის ფართობი და სიღრმე სხვადასხვაა. დიამეტრი იცვლება რამდენიმე მეტრიდან 1,5 კმ-მდე. 
აფეთქების მილი საკმაოდ ფართოდ გავრცელებული მოვლენაა. იგი გვხვდება ევროპის, აფრიკის, აზიის, სამხრეთ ამერიკისა და ჩრდილოეთ ამერიკის კონტინენტებზე.

## რესურსები ინტერნეტში 
*კიმბერლტების შესახებ   
*ყველაფერი გეოლოგიის შესახებ 

## ლიტერატურა 
* Геологический словарь, т2, М-Я., М. 1955.

კატეგორია:ვულკანოლოგია
The Beatles at the Hollywood Bowl

***The Beatles at the Hollywood Bowl*** — ინგლისური როკ-ჯგუფ The Beatles-ის საკონცერტო ალბომი, რომელიც შედგენილია 1964-1965 წლებში, ჰოლივუდში ჩაწერილი ფირებისგან. დაგეგმილი იყო ალბომის ახალ ზელანდიაშიც გამოცემა, თუმცა EMI-ს გადაწყვეტილებით შედგა მხოლოდ ავსტრალიური ტირაჟის გამოცემა. მიუხედავად იმისა, რომ ანოტაციაში მითითებულია, რომ სიმღერები ჩაიწერა 1964 წლის 23 აგვისტოს ან ან 1965 წლის 30 აგვისტოს, „Ticket to Ride“ და „Help!“ ჩაწერილია 1965 წლის 29 აგვისტოს, ხოლო „Dizzy Miss Lizzy“ შედგენილია 1965 წლის ორივე კონცერტის ჩანაწერისგან.

2016 წლის 9 სექტემბერს, რონ ჰოვარდის ფილმის *The Beatles: Eight Days a Week* გამოსვლასთან დაკავშირებით, გამოიცა ახალი, აღდგენილი ჩანაწერი, ***Live at the Hollywood Bowl***.

*Live at the Hollywood Bowl* არის ალბომის რემიქსი და რემასტერი, გამოცემული 2016 წლის 9 სექტემბერს, *The Beatles: Eight Days a Week*-ის პრემიერის პარალელურად. მასში, გარდა მანამდე არსებული სიმღერების, შეტანილია 4 დამატებითი.

## სიმღერების სია
## ჩარტები და სერტიფიცირებები 
### ყოველკვირეული ჩარტები
### წლის საბოლოო ჩარტები
### სერტიფიცირებები 
## სქოლიო 
კატეგორია:The Beatles-ის საკონცერტო ალბომები
კატეგორია:1977 წლის საკონცერტო ალბომები
კატეგორია:Apple Records-ის საკონცერტო ალბომები
კატეგორია:Parlophone-ის საკონცერტო ალბომები
კატეგორია:Universal Music Group-ის საკონცერტო ალბომები
კატეგორია:ალბომები ჯორჯ მარტინის პროდიუსერობით
კატეგორია:ალბომები ჯაილზ მარტინის პროდიუსერობით
კატეგორია:ალბომები ვოილ გილმორის პროდიუსერობით
Carlsberg

**Carlsberg** (ქართ. გამოითქმის *კარლსბერგი*) — მსოფლიოში ერთ-ერთი მსხვილი დანიური ლუდსახარში კომპანია. შტაბ-ბინა მდებარეობს კოპენჰაგენში, ვალბიუს რაიონში.

## ისტორია 
დაარსდა 1847 წელს, დანიელი მეწარმისა და ქველმოქმედის იაკობ ქრისტიან იაკობსენის მიერ (ცნობილი როგორც JC Jacobsen; მისი ხელოვნებათა კოლექცია ამჟამად გამოფენილია Ny Carlsberg Glyptotek-ის მუზეუმში, კოპენჰაგენის ცენტრში). ლუდის მიწოდება ექსპორტზე (შოტლანდიაში) დაიწყო 1868 წელს, ლუდის პირველი უცხოური ქარხანა აშენებულია 1968 წელს მალავიში.

## რესურსები ინტერნეტში
* 
* Carlsberg Visitors Centre

## სქოლიო
კატეგორია:ლუდი